Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4211

1988. március 30., május 20-22., június 16., szeptember 3., november 13., 18., 24., 1989. január 28., február 10- 11., március 22., április 2., június 13., 16., szeptember 10., 18., október 5-7., 23., november 26., 1990. március 25., április 8., május 23., augusztus 3. Meg tudja mutatni térképen, illetve azonosítani tudja vaktérképen a következő történelmi helyszínt: Lakitelek. Ismeri és helyesen használja a következő fogalmakat: FIDESZ, MSZMP, Történelmi Igazságtétel Bizottság, MDF, SZDSZ, FKgP, többpártrendszer, pluralizmus, jogállam, nemzeti kerekasztal, MSZP, KDNP, országgyűlési választások, Antallkormány. Képes az adott témában 20-25 perces kiselőadás megtartására. 2006/20/II. szám Tanév végi követelmények a 12. évfolyamon Legyenek képesek a tanulók irányított beszélgetésekből, épületekből, festményekből, az első világháborúról, a Horthy-rendszerről szóló dokumentumfilmekből, emlékiratokból, levelezésekből, hadi jelentésekből és egyéb írásos forrásokból, statisztikai táblázatokból, grafikonokból ismeretszerzésre. Tudjanak statisztikai táblázatok, diagramok, grafikonok, kronológiák, sematikus ábrák tartalmára vonatkozó állításokat megfogalmazni, következtetéseket levonni, egyszerű, rövid kifejtést igénylő kérdésekre válaszolni Tudjanak válaszolni a forrás tartalmára vonatkozó kérdésekre. Tudják értelmezni a magyar és az egyetemes történelem fontosabb szöveges forrásait, és megadott szempontok szerint tudjanak a forrás alapján egyszerű következtetéseket megfogalmazni. Legyenek képesek dokumentumokból, megadott szempontok alapján korabeli társadalmi és politikai viszonyokra vonatkozó állításokat megfogalmazni. Legyenek képesek másodlagos és elsődleges források tartalmi összehasonlítására, a megegyezések és eltérések megállapítására. Legyenek képesek tényekre és feltételezésekre példát hozni – megadott szempontok alapján – egyszerűbb forrásokból és ismeretterjesztő szövegekből. Ismerjék fel az egyetemes és a magyar történelem felsorolt eseményeiből azokat, amelyek időbeli közelség vagy valamilyen összefüggés alapján egymáshoz kapcsolhatók. Tudjanak kiválasztani jelentős magyar és egyetemes történelmi személyiségeket, akik egymással kapcsolatban álltak. Tudjanak egy történelmi eseménysort, folyamatot történelmi térkép vagy térképvázlat segítségével kérdések alapján vagy önállóan bemutatni. Legyenek képesek a fontosabb történelmi topográfiai neveket a vaktérképen bejelölt pontokhoz vagy területekhez kapcsolni, és alapvető ismereteket gyűjteni. Tudjanak atlasz segítségével egyszerű történelmi térképvázlatot készíteni. Legyenek képesek a fontos történelmi eseményeket sorrendbe állítani, évszámokkal, nevekkel és helyekkel összekapcsolni, megadott segítséggel (pl. térképvázlat, kronológiai tábla, forrás) konkrét eseménysorokat bemutatni. Legyenek képesek egy-egy kiemelkedő történelmi személy életútját bemutatni, közösségformáló, társadalomalakító tevékenységét felismerni. Legyenek képesek a helyi társadalom főbb jellemzőit főbb vonalakban bemutatni. Képesek példát gyűjteni arra, hogy különböző történelmi régiók fejlődése eltérő ütemű lehet. Források segítségével ismerjék fel a nagyobb történelmi régiók közötti fontosabb különbségeket. A tankönyvi szöveg mellett mutassanak hajlandóságot az önálló könyvtári, médiatári, múzeumi információgyűjtésre az első világháború, az első világháború utáni békerendezés, a forradalmak és egyéb XX. századi tömegmozgalmak, a magyarországi polgári demokratikus forradalom, a Tanácsköztársaság és a Horthyrendszer témaköréből. Legyenek képesek a különböző politikai rendszerek, társadalmi berendezkedések összehasonlítására. A történelmi forrásokat hitelességük, megbízhatóságuk alapján tudják megítélni, a szerző esetleges rejtett szándékait vegyék észre. Legyenek képesek a XX. század első felének európai és világjelenségeit térben és időben biztonsággal ábrázolni. Ismerjék meg a XX. század első felének társadalomtörténeti sajátosságait, az első világháborúval és Trianonnal járó történelmi kataklizmákat, és a gyakori rendszerváltozásokat. Értsék meg azt, hogy a gyakori rendszerváltások értékváltással és adott esetben értékvesztéssel is jártak. A XX. század első felének történelmi sorsfordulói között kiemelt jelentőséget tulajdonítsanak Trianonnak. Trianon vonatkozásában információkkal rendelkezzenek a határon túli magyarság életkörülményeinek megváltozására, emberi sorsok alakulására. Ismereteket szerezzenek az európai egységesülés első kísérleteiről, a páneurópai unióról, és Briand koncepciójáról. Legyenek képesek absztrakt gondolkodásra, egy-egy kép, karikatúra szimbolikus jelentéstartalmának megfejtésére. Megbízható ismeretekkel rendelkezzenek az Európán kívüli civilizációkról, illetve arról, hogy az első világháború után a politika glóbuszközpontú méreteket kezd ölteni. Szerezzenek elemi szintű ismereteket a XX. század első felének történeti kutatásairól, módszereinek sajátosságairól. Váljanak képessé a különböző kultúrák, korok és korszakok több szempontú összehasonlítására különösen mentalitástörténeti és életmódtörténeti vonatkozásban. A XX. század karizmatikus személyiségeiről rendelkezzenek kellő információval. Hitler és Sztálin életútját a szociálpszichológus és a pszichológus vizsgálati módszereivel is tudják elemezni. Tanulmányai és a XX. század első felének történelmi tényei alapján tudatosuljanak a tanulókban az, hogy a történelem organikus fejlődésében való hit éppen a XX. század emberiség-és civilizációellenes eseményei miatt megkérdőjeleződött. 2006/20/II. szám A Jugoszlávia elleni támadás során képesek legyenek megítélni Teleki Pál szerepét, öngyilkossága kapcsán értsék meg, hogy vannak olyan kiélezett élethelyzetek és konfliktusok, amelyek rávilágítanak az erkölcsi értékminőségek és az emberi helytállás jelentőségére. Magyarország második világháborús részvétele kapcsán legyenek képesek megítélni azt, hogy haladhat-e egy ország kényszerpályán, és egy kis országnak mekkora lehet a politizálási mozgástere. Szerezzenek bővebb ismereteket a határon túli magyarság történetéről és kultúrájáról, a magyarországi nemzetiségek, köztük a romák életéről, életkörülményeiről. Legyenek kellően informálva a magyarországi zsidóság XX. századi tragédiájáról, a zsidóüldözésről, a Holocaustról és a népirtásról. A XX. század nagy hatalmi és értékkonfliktusai között ismeretekkel rendelkezzenek a kitelepítésekről és a kommunizmus okozta károkról, az ember csinálta éhínségekről, a gulágokról, a munkatáborokról. Kellő információkkal rendelkezzenek a XX. századi magyar társadalmi fejlődésről és a polgárosodás útjairól, buktatóiról, a vállalkozásokról, az intézményrendszerek létrejöttéről és a cselekvő polgár lehetőségeiről. Képesek legyenek elemezni a globális problémákat, a túlnépesedésből, a civilizációk eltérő fejlődéséből és értékbeállítódásából, a vallások közötti átjárhatóságból (ökumené), a geopolitikai irányváltásokból, a világ glóbuszközpontúvá válásából eredő problémákat. Legyenek képesek kommunikálni XX. századi történelmi témák kapcsán az erkölcsről, a szexualitásról, a munkavállalásról, a halálbüntetésről és egyéb társadalmi jelenségekről. Az Európai Unió fejlődéséről kellő információkkal rendelkezzenek. A pozitív magyarságkép mellett alakuljon ki a tanulókban az europier magatartás és pozitív Európa-kép. Alakuljon ki bennük a Magyarországon európainak lenni, Európában magyarnak lenni identitás. A polgári demokratikus államberendezkedésről szóló ismeretek birtokában elkötelezettek legyenek a demokrácia, a humanizmus, a szociális és vallási felelősség, a jogtudat, a normakövető magatartás iránt. Ismerjék fel a XX. század második felében a magyarság történelmének sorsfordulóit (1956) és tragédiáit (Voronyezs, Holocaust). Reálisan tudják értékelni az 1990 utáni rendszerváltozást Magyarországon, az intézményrendszer és a többpártrendszer, az önkormányzatiság, a szabad véleménynyilvánítás és szólásszabadság, a vállalkozás és cselekvés lehetőségeinek létrejöttét. Ismerjék fel a termelés új szervezeti formáinak és társadalomformáló hatásának kölcsönhatását. Példákkal bizonyítsák a gazdaság, a gazdálkodás és a környezet viszonyának alakulását a XX. században. Legyenek képesek bemutatni a parlamenti rendszerek működését és felépítését. Tudják bemutatni az általános, az egyenlő és a titkos választójogért folyó küzdelem problémakörét egy XX. századi példán keresztül. Tudják bemutatni a polgári demokratikus és totális rendszerek közötti különbséget. Legyenek képesek bemutatni egy-egy politikaiszövetségi rendszer kialakulását, célkitűzését. Tárgyi feltételek  Tanterem alapvető berendezésekkel (padok, székek, tábla stb.), szaktanterem nem szükséges  Szertár  Iskolai könyvtár vagy könyvtárszoba  Legalább egy számítógépes állomáshely  AV-eszközök (magnetofon, írásvetítő, videolejátszó, televízió, CD- vagy lemezjátszó)  Egyéb demonstráló eszközök (térképek, földgömb, applikációs képek és táblák) A szükséges tankönyvek, segédkönyvek és egyéb taneszközök jegyzéke  Száray Miklós: Történelem a középiskolák I. osztálya számára NT-13163  Ujvári Pál: Történelem a középiskolák II. osztálya számára NT-15204/1  Ujvári Pál: Történelem a középiskolák III. osztálya számára NT-15304  Ifj. Lator László: Történelem a középiskolák IV. osztálya számára NT-15404/1  Albert Gábor: A modernkor hajnalán. A polgárosodás és a nemzetállamok kora.  Fischer Ferenc: A megosztott világ. Történelmi-politikai világatlasz. (PSzM Projekt Programiroda) 2006/20/II. szám A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Szakszöveg olvasása és földolgozása  Történelmi források csoportosítása  Szemléltető ábrák, rajzok értelmezése és készítése  Tárgyi emlékek gyűjtése  Álló- és mozgóképek megtekintése, elemzése megadott szempontok alapján  Összehasonlító elemzés készítése (folyamatok, ábrák stb.)  Térképolvasás, tájékozódás térképen  Makettek készítése  Ábrák, táblázatok adatainak földolgozása  Internet és CD-ROM használata (keresés stb.)  Múzeumlátogatás során feladatlap kitöltése  Szakirodalom-ajánlás készítése adott téma földolgozásához  Szóbeli szövegalkotás (pl.: interjú készítése)  Írásbeli szövegalkotás (pl.: leíró szöveg készítése)  Témával kapcsolatos rádió- és televízióműsorok meghallgatása, megtekintése  Terepgyakorlaton való részvétel (pl.: régészeti ásatás)  Hipotézisalkotás valamilyen probléma megoldása során  Művészi alkotások műelemzése  Projekt módszer  Egyéni megbeszélés  Csoportos megbeszélés  Egyénre szóló szóbeli feladatadás  Csoporthoz igazított szóbeli feladatadás  Szóbeli feleltetés  Vita  Egyéni kiselőadás  Csoportos kiselőadás  Egyéni haladást tükröző feladatsorok, munkalapok  Csoportos fejlesztéshez használható feladatsorok, munkalapok  Házi feladatok (egyénre, csoportra, osztályra vonatkoztatva)  Házi dolgozatok (egyénre, csoportra, osztályra vonatkoztatva)  Iskolai dolgozatok (egyénre, csoportra, osztályra vonatkoztatva)  Rövid idő alatt (egy tanórán belül) megvalósítható egyéni produktumok  Rövid idő alatt (egy tanórán belül) megvalósítható csoportos produktumok  Projektszerű (több tanórát igénybe vevő) egyéni produktumok  Projektszerű (több tanórát igénybe vevő) csoportos produktumok  Kiállítások  Rendezvények  Előadások  Versenyeztetés  Zsűrizés  Egyénre szóló leíró-elemző verbális minősítés  Csoporthoz igazított leíró-elemző verbális minősítés  Egyénre szóló leíró-elemző írásos minősítés  Csoporthoz igazított leíró-elemző írásos minősítés  „Hagyományos” osztályozás 2006/20/II. szám TÁRSADALMI, POLITIKAI, JOGI ÉS ÁLLAMTANI ISMERETEK 9–11. évfolyam 2006/20/II. szám A Társadalmi, politikai, jogi és államtani ismeretek kerettanterv a Képességfejlesztő és értékőrző kerettanterv (KÉK) keretei között a gimnázium 9–11. évfolyam számára kimunkált, a NAT-hoz igazított részletes kerettanterv. A kerettantervet és taneszközeit használhatják, választhatják azok az iskolák (pedagógusok), akik a Képességfejlesztő és értékőrző kerettanterv szerint dolgoznak. A Társadalmi, politikai, jogi és államtani ismeretek kerettanterv tanulásához-tanításához javasolt időkeret: Évfolyam 9. 10. 11. Óraszám (hetente) 0.5 0.5 0.5 A KÉK kerettanterv és a NAT viszonyának jellemzői A KÉK Társadalmi, politikai, jogi és államtani ismeretek kerettanterve a NAT Ember és társadalom műveltségi területére megfogalmazott követelményeknek más tárgyakkal (történelem, filozófia, néprajz stb.) együtt tesz eleget, sőt annál szélesebb területet ölel fel. A kerettanterv jellemzői A Társadalmi, politikai, jogi és államtani ismeretek tanításának célja, hogy a diákokat bevezessük a beszélgetésbe, mely e témáról a filozófia kezdete óta folyik. Mindeközben kitűnő lehetőség nyílik az emberrel mint társadalmi lénnyel kapcsolatos különféle felfogások és nézetek szembesítésére és a párbeszédre. A 9. évfolyamon az antik és középkori elméletek bemutatása, valamint a NAT által az Ember és társadalom műveltségi területen megjelölt számos képesség fejlesztése a cél. A 10. évfolyamon erre a reneszánsz és a felvilágosodás, a 11. évfolyamon a 19. és a 20. század elméleti fejleményeinek bemutatása közben kerül sor. A kerettanterv alkalmazásához szükséges feltételek A Társadalmi, politikai, jogi és államtani ismeretek kerettantervet egyetemi szintű pedagógusdiplomával rendelkező tanárok taníthatják. Elsősorban azok, akiknek képesítése a társadalomtudományi szakok tanítására szól. Különösen szerencsés, ha szociológiából, politológiából, jogtanból, ökonómiából felkészült, vagy legalább e problémakörök iránt érzékeny pedagógus vállalkozik a feladatra. A kerettanterv különösebb tér- és időszervezést nem igényel. 2006/20/II. szám A társadalmi, politikai, jogi és államtani ismeretek tanulásának céljai a 9–11. évfolyamon A Társadalmi, politikai, jogi és államtani ismeretek tanításának célja, hogy a diákokat bevezessük a beszélgetésbe, mely e témáról a filozófia kezdete óta folyik. Mindeközben kitűnő lehetőség nyílik az emberrel, mint társadalmi lénnyel kapcsolatos különféle felfogások és nézetek szembesítésére és a párbeszédre. A tárgyalás történeti. A 9. évfolyamon a reneszánsz és a felvilágosodás állam-, jog és politikaelméleteinek bemutatása, valamint a NAT által az Ember és társadalom műveltségi területen megjelölt számos képesség fejlesztése a cél. A 10. évfolyamon erre a 19. és a 20. század elméleti fejleményeinek bemutatása közben kerül sor. Javasolt óraszám Évfolyam 9. 10. 11. Óraszám (hetente) 0.5 0.5 0.5 Jelmagyarázat $ = kötelezően választandó ☺ = szabadon választható b = lehetőség szerint csoportbontással = szabadon választható kerettantervi ajánlás 2006/20/II. szám Tanulási cél, tematikus tananyag, tanulási program, teljesítmény A Társadalmi, politikai, jogi és államtani ismeretek tanításának célja, hogy a diákokat bevezessük a beszélgetésbe, mely e témáról a filozófia kezdete óta folyik. Mindeközben kitűnő lehetőség nyílik az emberrel mint társadalmi lénnyel kapcsolatos különféle felfogások és nézetek szembesítésére és a párbeszédre. A tárgyalás történeti. A 9. évfolyamon a reneszánsz és a felvilágosodás állam-, jog és politikaelméleteinek bemutatása, valamint a NAT által az Ember és társadalom műveltségi területen megjelölt számos képesség fejlesztése a cél.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes